A Törvényszék (nyolcadik tanács) 2017. október 17‑i ítélete –

Murka kontra EUIPO (SCATTER SLOTS)

(T‑704/16. sz. ügy)

„Európai uniós védjegy – A SCATTER SLOTS európai uniós szóvédjegy bejelentése – Feltétlen kizáró ok – Leíró jelleg – A 207/2009/EK rendelet 7. cikke (1) bekezdésének c) pontja (jelenleg az (EU) 2017/1001 rendelet 7. cikke (1) bekezdésének c) pontja)” – A használat révén megszerzett megkülönböztető képesség – A 207/2009/EK rendelet 7. cikkének (3) bekezdése (jelenleg a 2017/1001/EK rendelet 7. cikkének (3) bekezdése)

1. Európai uniós védjegy–Jogorvoslati eljárás–Az uniós bírósághoz benyújtott kereset–A Törvényszék hatásköre–Az EUIPO‑val szembeni meghagyás–Kizártság (207/2009 tanácsi rendelet, 65. cikk, (6) bekezdés) (lásd: 11. pont)

2. Európai uniós védjegy–Jogorvoslati eljárás–Az uniós bírósághoz benyújtott kereset–A Törvényszék hatásköre–A fellebbezési tanácsok határozatai jogszerűségének felülvizsgálata–A tényállási körülményeknek az EUIPO fórumai előtt korábban be nem mutatott bizonyítékokat figyelembe vevő, újbóli vizsgálata–Kizártság (207/2009 tanácsi rendelet, 65. cikk) (lásd: 15. pont)

3. Európai uniós védjegy–Az európai uniós védjegy meghatározása és megszerzése–Feltétlen kizáró okok–Kizárólag olyan jelekből vagy adatokból álló védjegyek, amelyek valamely áru vagy szolgáltatás jellemzőinek leírására szolgálhatnak–Célkitűzés–A rendelkezésre állás követelménye–A vizsgálat terjedelme (207/2009 tanácsi rendelet, 7. cikk, (1) bekezdés, c) pont) (lásd: 21., 26. és 46. pont)

4. Európai uniós védjegy–Az európai uniós védjegy meghatározása és megszerzése–Feltétlen kizáró okok–Kizárólag olyan jelekből vagy adatokból álló védjegyek, amelyek valamely áru vagy szolgáltatás jellemzőinek leírására szolgálhatnak–Fogalom–Különböző alkotóelemek összetételéből képzett szóból vagy neologizmusból álló védjegy (207/2009 tanácsi rendelet, 7. cikk, (1) bekezdés, c) pont) (lásd: 22–25., 41. és 44. pont)

5. Európai uniós védjegy–Az európai uniós védjegy meghatározása és megszerzése–Feltétlen kizáró okok–Kizárólag olyan jelekből vagy adatokból álló védjegyek, amelyek valamely áru vagy szolgáltatás jellemzőinek leírására szolgálhatnak–Megjelölés leíró jellegének értékelése–Szempontok (207/2009 tanácsi rendelet, 7. cikk, (1) bekezdés, c) pont) (lásd: 27. pont)

6. Európai uniós védjegy–Az európai uniós védjegy meghatározása és megszerzése–Feltétlen kizáró okok–A kizáró okoknak a lajstromozás iránti kérelemmel érintett minden egyes áru vagy szolgáltatás tekintetében történő külön vizsgálata–A lajstromozás megtagadása indokolásának kötelezettsége–Terjedelem (207/2009 tanácsi rendelet, 7. cikk, (1) bekezdés, és 75. cikk, első mondat) (lásd: 50–52. pont)

7. Európai uniós védjegy–Az európai uniós védjegy meghatározása és megszerzése–Valamely megjelölés lajstromozhatóságának értékelése–Kizárólag az uniós szabályozás figyelembevétele–A védjegynek bizonyos tagállamokban, illetve harmadik országokban való korábbi lajstromozása–Az uniós fórumokat nem kötő határozat (207/2009 tanácsi rendelet) (lásd: 55. pont)

8. Európai uniós védjegy–Az európai uniós védjegy meghatározása és megszerzése–Feltétlen kizáró okok–Megkülönböztetésre nem alkalmas megjelölések–Kivétel–A megkülönböztető képesség használat révén történő megszerzése–A lajstromozás iránti kérelem benyújtásának időpontját megelőző használat (207/2009 tanácsi rendelet, 7. cikk, (3) bekezdés) (lásd: 62. és 69. pont)

9. Európai uniós védjegy–Az európai uniós védjegy meghatározása és megszerzése–Feltétlen kizáró okok–Megkülönböztetésre nem alkalmas megjelölések–Kivétel–A megkülönböztető képesség használat révén történő megszerzése–Értékelési szempontok (207/2009 tanácsi rendelet, 7. cikk, (3) bekezdés) (lásd: 63–65. pont)

10. Európai uniós védjegy–Az európai uniós védjegy meghatározása és megszerzése–Feltétlen kizáró okok–Megkülönböztetésre nem alkalmas megjelölések–Kivétel–A megkülönböztető képesség használat révén történő megszerzése–A bizonyítékok bizonyító ereje–Értékelési szempontok (207/2009 tanácsi rendelet, 7. cikk, (3) bekezdés) (lásd: 67. és 68. pont)

11. Európai uniós védjegy–Az európai uniós védjegy meghatározása és megszerzése–Feltétlen kizáró okok–Megkülönböztetésre nem alkalmas megjelölések–A megkülönböztető képesség használat révén történő megszerzésének hiánya–SCATTER SLOTS szóvédjegy (207/2009 tanácsi rendelet, 7. cikk, (3) bekezdés) (vö. 72., 78. és 79. pont)

12. Európai uniós védjegy–Az európai uniós védjegy meghatározása és megszerzése–Feltétlen kizáró okok–Megkülönböztetésre nem alkalmas megjelölések–Kivétel–A megkülönböztető képesség használat révén történő megszerzése–A lajstromozás iránti kérelem benyújtását követően keletkezett körülmények figyelembevétele–Megengedhetőség–Feltételek (207/2009 tanácsi rendelet, 7. cikk, (3) bekezdés) (lásd: 75. pont)

Tárgy

Az EUIPO első fellebbezési tanácsának az SCATTER SLOTS szómegjelölés európai uniós védjegyként történő lajstromozása iránti kérelemmel kapcsolatban 2016. június 21‑én hozott határozata (R 471/2016‑1. sz. ügy) ellen benyújtott kereset.

Rendelkező rész

1) A Törvényszék a keresetet elutasítja.